पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शुरुआती दो चरण में 1.41 लाख से ज्यादा लोगों ने वैक्सीन लगवा ली है। जिले में सबसे कम वैक्सीनेशन बाजना में हुआ है, यहां सिर्फ 6380 लोग ही टीका लगवाने के लिए पहुंचे। इनमें से भी 873 लोगों ने ही दूसरा डोज लगवाया है। कम टीकाकरण का कारण केंद्र तक कम लोगों का पहुंचना है।
जिले में 16 जनवरी से टीकाकरण की शुरुआत हुई थी, अब तक कुल 1,41,805 लोगों को वैक्सीन लगाई जा चुकी है। इसमें से 1,21,881 को पहला डोज व 19,924 को दूसरा डोस दिया गया। इस दौरान जिले के आलोट विकासखंड में 16,796 का वैक्सीनेशन हुआ, जिनमें 14,713 को पहला डोज लगाया गया। वहीं, 2083 को दूसरा डोस दिया गया।
बाजना विकासखंड में 6,380 का वैक्सीनेशन हुआ, जिसमें 5,507 लोगाें को पहला डोज व 873 लोगों को दूसरा डोज दिया गया। जावरा विकासखंड में 20,346 का वैक्सीनेशन हुआ, जिसमें 17,700 को पहला डोज व 2646 को दूसरा डोज दिया गया।
पिपलौदा विकासखंड में 10,678 का वैक्सीनेशन हुआ, जिसमें 9584 को पहला डोज व 1094 को दूसरा डोज दिया गया। सैलाना विकासखंड में 7,205 का वैक्सीनेशन हुआ, जिसमें 6,132 को पहला डोज व 1,073 को दूसरा डोज दिया।
रतलाम ग्रामीण में 14,567 लोगों ने वैक्सीन लगवाई, इसमें 13,459 लोगों को पहला डोज दिया गया, 1,108 को दूसरा डोज दिया। रतलाम शहर में 65,833 लोगों को वैक्सीन लगवाई, जिसमें 54,786 को पहला डोज व 11,047 को दूसरा डोज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn